Γνωστική+προσέγγιση+της+επεξεργασίας+πληροφοριών

Πολλοί θεωρητικοί της **γνωστικής προσέγγισης της Επεξεργασίας των πληροφοριών** βλέπουν τον ανθρώπινο νου ως ένα σύνθετο σύστημα που χειρίζεται σύμβολα και μέσα από το οποίο ρέει η πληροφορία όπως κάνει περίπου ένας ηλεκτρονικός υπολογιστής: α) Οι πληροφορίες εισέρχονται κωδικοποιημένες, προσλαμβάνονται και συγκρατούνται από το σύστημα σε συμβολική μορφή. β) Κατόπιν οι πληροφορίες υφίστανται επεξεργασία και εγγράφονται, συχνά αναθεωρημένες και μετασχηματίζονται σε μια πιο αποτελεσματική αναπαράσταση. Στη συνέχεια αποκωδικοποιούνται ή τους αποδίδεται ένα νόημα έπειτα από σύγκριση και συνδυασμό με τις προυπάρχουσες γνώσεις και εμπειρίες. γ) Με την ολοκλήρωση των πιο πάνω λειτουργιών έχουμε τα εξερχόμενα αποτελέσματα (outputs) υπό τη μορφή απάντησης ή παραγωγής έργου. Οι θεωρητικοί που βρίσκουν χρήσιμη αυτή την αναλογία νου - υπολογιστή ή άλλοι που χρησιμοποιούν διαφορετικά μοντέλα πιστεύουν ότι προσθέτουν ΄κάτι που λείπει από τη θεωρία του Piaget: μια σαφή περιγραφή των γνωστικών διεργασιών που λαμβάνουν χώρα στον ανθρώπινο νου. Πολλές απ' αυτές τις διεργασίεςμπορούν να προγραμματιστούν μέσα στον υπολογιστή, ενώ άλλες έχουν επιβεβαιωθεί από την πειραματική ψυχολογία. Τα πιο γνωστά μοντέλα σ' αυτή τη θεωρητική καεύθυνση είναι τα ακόλουθα:
 * 1) __//Το μοντέλο της αποθήκευσης πληροφοριών (Atkinson & Shiffrin, 1968).//__
 * 2) __//Η θεωρία του επιπέδου (βάθους) επεξεργασίας των πληροφοριών (Kraik & Lockhart, 1972).//__
 * 3) __//Εξελικτικά μοντέλα επεξεργασίας πληροφοριών.//__
 * 4) __//Η θεωρία των διασυνδεσιακών δικτύων (connectionism).//__